Diari Oficial de la Generalitat Valenciana


Sumari del DOGV 8352, del 01-08-2018 (2018/7159)

Informació pública d'un acord sobre l'exoneració a l'Agrupació d'Interés Urbanístic del Sector UBZ-8 de l'execució de les rotondes R-5 i R-5'.
----------------------------------------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7159


Data del document
:   18-07-2018

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * administració local
    * pla d'urbanisme

Informació pública d'un acord sobre l'exoneració a l'Agrupació d'Interés Urbanístic del Sector UBZ-8 de l'execució de les rotondes R-5 i R-5'. [2018/7159]  
En la sessió extraordinària del Ple de l'Ajuntament, de data 17 de juliol de 2018, es va adoptar, entre altres, l'acord següent:  
  
«Exoneració a l'agrupació d'interés urbanístic (AIU) de l'execució de les rotondes R-5 I R-5  
Vista la sol·licitud de l'Agrupació d'Interés Urbanístic del Sector UBZ-8 (UZI-1 de l'actual Pla general) de data 10 de gener de 2017 i registre d'entrada número 72, sobre l'exoneració de l'obligació d'executar dues rotondes sobre la carretera CV-825, la qual justificava en el canvi de les circumstàncies que establien l'obligació de la seua execució per la no-existència a hores d'ara d'urbanitzador del sector UZE-1 (UBZ-1 de les antigues normes subsidiàries).  
Vist l'informe tècnic emés respecte d'això per Ignacio Gutiérrez Hernández, enginyer de camins, canals i ports municipal, que indica:  
  
«Que segons l'expedient d'homologació i Pla parcial del sector UZE-1, aprovat per la Comissió Territorial d'Urbanisme de data 11 de desembre de 2003 i publicat en el Butlletí Oficial de la Província d'Alacant (BOPA) de 2 d'abril de 2004 i Diari Oficial de la Generalitat Valenciana (DOGV) de 9 de juny de 2004, les rotondes identificades com a R-5 i R-5, corresponia executar-les amb càrrec al sector indicat i com a obres externes.  
En la sessió plenària de data 15 de novembre de 2006, es va aprovar el Programa d'actuació integrada i es va nomenar urbanitzador Intersa Levante, SA; i les obres d'urbanització començaren el 8 d'abril de 2008, segons l'acta de comprovació del replantejament.  
Pel Jutjat del Contenciós Administratiu número 3 d'Alacant, s'emet una interlocutòria el 14 d'octubre de 2014, en matèria d'execució unificada de sentències, per la qual queda anul·lat el programa d'actuació integrada (PAI) i el nomenament d'urbanitzador i el projecte de reparcel·lació, i va quedar vigent tan sols el pla parcial i l'expedient d'homologació del sector.  
D'altra banda i quant al sector UZI-1 (UBZ-8 de les antigues normes subsidiàries) l'expedient d'homologació i pla parcial van ser aprovats per Resolució del director general d'Urbanisme de data 16 de setembre de 2005 i publicats en el BOPA de data 19 de desembre de 2005, i es va nomenar urbanitzador d'aquest sector l'Agrupació d'Interés Urbanístic Polígono Las Norias, Sector UBZ-8. El projecte d'urbanització va ser aprovat en sessió plenària de data 4 de maig de 2006 i publicat en el BOPA de 26 de març de 2007. En la sessió plenària de data 20 de novembre de 2006, es va aprovar el projecte de reparcel·lació, i es va publicar en el BOPA de 29 de novembre de 2006. Les obres van començar amb la firma de l'acta de comprovació de replantejament de data 14 de març de 2007.  
Pel que s'ha dit més amunt, les obres d'urbanització d'ambdós sectors s'executen simultàniament a partir del 9 d'abril de 2008, fins a la paralització del sector UBZ-1.  
Atés que les obres d'urbanització d'ambdós sectors s'executaven simultàniament amb lleugera anticipació del sector UZI-1, l'obra de les quals a més era de menor quantia, és pel que es va plantejar el tema de què ocorreria si les obres del sector UZI-1 acabaven i les de l'UZE-1 es retardaven sobretot pel que fa als accessos, especialment les rotondes R-5 i R-5.  
Atés que el retard podia ser de mesos o com a màxim inferior al termini d'execució establit en el Programa d'actuació integrada del sector UBZ-1, és pel que es considera oportú estudiar el cas i plantejar una solució transitòria en l'acord plenari d'aprovació del programa d'actuació integrada i nomenament d'urbanitzador. Així, en el punt segon de l'acord i en el seu apartat U.4, Relatiu al projecte d'urbanització, es diu textualment:  
«U.4. Atés que el desenrotllament del sector UBZ-8 pot avançar-se al del sector UBZ-1, caldrà considerar tal contingència a fi que puga posar-se en servei de l'UBZ-8 si es retardara l'altre sector.  
El projecte d'urbanització presentat defineix l'execució de la rotonda 1 sobre la Vereda de Castella, i aquesta situació es considera transitòria fins que el Ministeri de Foment adopte la solució definitiva.  
Hauran de ser executades les dos rotondes situades en la CV-825 a un costat i a l'altre de l'autovia (R-5 i simètrica) amb els seus ramals d'acceleració i desacceleració.  
Les rotondes indicades estan considerades com a obres externes a executar amb el sector UBZ-1, i s'ha d'articular la forma de finançament d'aquestes rotondes i el possible reembossament de la inversió executada per l'UBA-8 a càrrec de l'UBZ-1, si es desenvolupara primer el sector UBZ-8 i haguera d'executar les rotondes.  
Si el sector UBZ-8 es realitza abans que les obres previstes pel Ministeri de Foment en l'autovia A-31 (rotonda R-1 i els seus ramals, via de servei,?) haurà d'estudiar-se la forma de restringir els accessos a la Vereda de Castella.  
Així mateix hauran de restringir-se els accessos a la CV-825 des del vial 8 fins que s'execute la rotonda 6 quan es desenvolupe el sector UBZ-1.  
Aquestes mesures provisionals d'accés al sector o altres que es prevegen hauran de comptar amb l'autorització tant del Ministeri de Foment com de la Conselleria d'Infraestructures.»  
Efectivament, tal com diu en el seu escrit l'agrupació d'interés urbanístic (AIU), la situació ha canviat dràsticament atés que no existeix un urbanitzador del sector UZE-1, i més encara, per estar incurs en un procés judicial complicat. El retard de la urbanització del sector UZE-1 respecte al sector UZI-1, que abans déiem que en el seu moment s'estimava curt, ara és impredictible, però de totes maneres no és aventurat dir que més d'un lustre.  
Per un altre costat estem parlant d'obres que precisarien expropiacions i el cost total de les quals indubtablement superaria el milió d'euros, xifra que sumada a l'increment de més d'un milió, patit per l'ordre del Ministeri de Foment d'executar unes obres de drenatge molt més ambicioses que les previstes en el PAI complicarien excessivament la terminació del sector.  
Per tot això, el tècnic que subscriu estima que considerant el canvi de circumstàncies des de l'adjudicació del PAI, se'ls pot exonerar de l'execució de les rotondes R-5 i R-5 amb els corresponents carrils d'acceleració i desacceleració, ja que seria una càrrega econòmica de molt difícil recuperació o, en cas més favorable, de recuperació molt tardana.  
  
A més cal fer constar que les rotondes R-5 i R-5 es van a executar per la Conselleria de Habitatge, Obres Públiques i Vertebració del Territori, segons el projecte remés a aquest ajuntament amb registre d'entrada número 2125, de data 25 de maig de 2018.  
D'acord amb el disseny de la Conselleria, la rotonda R-5 tan sols disposa d'entrada al sector UZI-1, i no es pot eixir per aquesta rotonda. També cal fer constar que el disseny d'aquestes no és el previst en el Pla general, són més xicotetes, més paregudes a les previstes en el projecte del traçat del Ministeri de Foment.  
D'altra banda, cal fer constar que el Ministeri de Foment va autoritzar l'execució de la rotonda R-1 per la Resolució de l'enginyer cap de la Demarcació de carreteres de l'Estat a la Comunitat Valenciana, de data 19 de setembre de 2017.  
Pel que s'ha dit més amunt, es consideren suficients els accessos previstos, que es completaran amb la rotonda R-6 i l'ampliació de les R-5 i R-5 quan les execute l'urbanitzador del sector UZI-1.  
D'altra banda, el sotasignat pensa que es pot aprovar aquesta modificació de les condicions d'accés que definia l'acord plenari d'aprovació del PAI, ja que en l'últim paràgraf de l'apartat U.4 Mencionat diu textualment:  
«Aquestes mesures provisionals d'accés al sector o altres que es prevegen hauran de comptar amb l'autorització tant del Ministeri de Foment com de la Conselleria d'Infraestructures.»  
Ambdues autoritzacions existeixen segons es va dir més amunt, per tant el mateix acord aprovatori del PAI ja està donant l'oportunitat de canviar els accessos provisionals. Per això, el tècnic que subscriu estima que l'òrgan per a prendre aquest acord d'exoneració parcial de les obligacions és el Ple de l'Ajuntament, ja que va ser aquest òrgan qui va adoptar l'acord que es modifica.»  
Per tot això i vist el dictamen favorable de la Comissió Informativa de Territori, el Ple per unanimitat dels seus membres adopta l'acord següent:  
Primer. Exonerar l'Agrupació d'Interés Urbanístic del Sector UBZ-8 de l'execució de les rotondes R-5 i R-5 sobre la carretera CV-825 i a un costat i a l'altre de l'autovia A-31.  
Segon. Publicar aquest acord en el Diari Oficial de la Generalitat Valenciana.  
Tercer. Notificar aquest acord a l'Agrupació d'Interés Urbanístic del Sector UBZ-8.»  
  
Monforte del Cid, 18 de juliol de 2018.- El regidor delegat d'Urbanisme: Ángel Gutiérrez Guillén.